Mängufirmadega on õunamaailmal alati olnud pingelised suhted. Äkki mäletate kuidas Bungie demonstreeris originaalse "Halo" esmaversiooni just Apple riistvaral? Ometigi läbi erinevate saatuse vingerpusside leidis see mäng ennast lõpuks esimesena hoopis originaalse Xboxi pealt. Kuigi näiteks Blizzard on läbi aegade olnud Maci toetaja ei saa seda öelda enamuste nende konkurentide kohta ja seetõttu on Mac OS X-i  meelelahutusvalik pehmelt öeldes kesine. Eilsete uudiste taustal võib siiski öelda, et see trend on hakanud pöörduma - Valve kuulutas välja oma Steam teenuse Mac OS X-i versiooni.